П Р О Т О К О Л   №  38
от заседание на комисия “Бюджет и финанси”,
проведено на 25 октомври 2017 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Георги Кузманов
Гергана Мутафова
Калина Чапкънова
Севдалин Мавров

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Бюджет и финанси”, Ирина Иванова – началник отдел „БФ“, Елисавета Илиева – н-к отдел „Счетоводство и методология”, той и главен счетоводител и Ралица Виденова – началник отдел „ФРА“.
При обсъжданията по точка 44 присъстваха: Ваня Панагонова - ръководител сектор "Протокол" и Кремена  Капралова - гл. експерт - връзки с обществеността.

1. ОТНОСНО: Информация за изпълнението на бюджета на съдебната власт към 30.09.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ПРИЕМА информацията за изпълнението на бюджета на съдебната власт към 30.09.2017 г.
2. Информацията за изпълнението на бюджета на съдебната власт към 30.09.2017 г. да се публикува на Интернет страницата на ВСС.

Корекции на бюджета на органите на съдебната власт за 2017 г.

2. ОТНОСНО: Писма от органи на съдебната власт, с искания за корекция на бюджетите за 2017 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

ИЗИСКВА от и.ф. председател на Софийски градски съд информация за ползваните отпуски през 2015 г. от …. и основанията за тяхното отлагане.

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2017 г. по § 02-00 „Други възнаграждения и плащания на персонала” с ….. съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата са за сметка на неразпределения резерв по § 02-00 „Други възнаграждения и плащания на персонала“ по бюджета на съдебната власт за 2017 г.

3. ОТНОСНО: Искане от административния ръководител на Софийски окръжен съд за осигуряване на средства за изплащане на разлика в работната заплата на командировани магистрати.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работна заплата на командировани магистрати,
1. НАМАЛЯВА бюджета на Софийски апелативен съд за 2017 г. по § 01-00 „Заплати и възнаграждения за персонала, нает по трудови и служебни правоотношения“ с ….
2. НАМАЛЯВА бюджета на Районен съд гр. Пирдоп за 2017 г. по § 01-00 „Заплати и възнаграждения за персонала, нает по трудови и служебни правоотношения“ с …..
3. НАМАЛЯВА бюджета на Районен съд гр. Сливница за 2017 г. по § 01-00 „Заплати и възнаграждения за персонала, нает по трудови и служебни правоотношения“ с ….
4. НАМАЛЯВА бюджета на Районен съд гр. Ботевград за 2017 г. по § 01-00 „Заплати и възнаграждения за персонала, нает по трудови и служебни правоотношения“ с ….
5. УВЕЛИЧАВА бюджета на Софийски окръжен съд за 2017 г. по § 01-00 „Заплати и възнаграждения на персонала, нает по трудови и служебни правоотношения“ с ….

4. ОТНОСНО: Искане от административния ръководител на Районен съд гр. Благоевград за осигуряване на средства за изплащане на разлика в работната заплата на командирован магистрат.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работна заплата на командирован магистрат,
1. НАМАЛЯВА бюджета на Окръжен съд гр. Благоевград за 2017 г. по § 01-00 „Заплати и възнаграждения за персонала, нает по трудови и служебни правоотношения“ със ….
2. УВЕЛИЧАВА бюджета на Районен съд гр. Благоевград за 2017 г. по § 01-00 „Заплати и възнаграждения на персонала, нает по трудови и служебни правоотношения“ със ….

5. ОТНОСНО: Искане от административния ръководител на Районен съд гр. Пазарджик за осигуряване на средства за изплащане на разлика в работната заплата на командировани съдии.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работна заплата на командировани съдии,
1. НАМАЛЯВА бюджета на Окръжен съд гр. Пазарджик за 2017 г. по § 01-00 „Заплати и възнаграждения за персонала, нает по трудови и служебни правоотношения“ с …..
2. УВЕЛИЧАВА бюджета на Районен съд гр. Пазарджик за 2017 г. по § 01-00 „Заплати и възнаграждения за персонала, нает по трудови и служебни правоотношения“ с …..

6. ОТНОСНО: Искане от административния ръководител на Районен съд гр. Бургас за осигуряване на средства за възстановяване на извършени разходи за командироване на участниците в Общите събрания на съдиите за избор на членове на ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за извършване на корекция по бюджетите на Висш съдебен съвет и Районен съд гр. Бургас за 2017 г. с цел осигуряване на средства за възстановяване на извършени разходи за командироване на участниците в Общите събрания на съдиите за избор на членове на ВСС, както следва:
1. НАМАЛЯВА § 10-00 „Издръжка“ на Висш съдебен съвет с …..
2. УВЕЛИЧАВА § 10-00 „Издръжка“ на Районен съд гр. Бургас с ….

7. ОТНОСНО: Искане от административния ръководител на Районен съд гр. Сливница за осигуряване на средства за изплащане на работна заплата.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ОТЛАГА разглеждането на искането за увеличаване на бюджета на Районен съд гр. Сливница за 2017 г. с …. по § 01-00 „Заплати и възнаграждения за персонала, нает по трудови и служебни правоотношения“, с цел осигуряване на средства за изплащане на работна заплата.
Корекция на бюджета по § 01-00 „Заплати и възнаграждения за персонала, нает по трудови и служебни правоотношения“ ще бъде извършена служебно.

8. ОТНОСНО: Искане от административния ръководител на Апелативен съд гр. Велико Търново за осигуряване на средства за изплащане на възнаграждения на вещи лица.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Апелативен съд гр. Велико Търново по § 02-00 „Други възнаграждения и плащания на персонала“ в размер на …. за изплащане на възнаграждения на вещи лица.
Средствата са за сметка на неразпределения резерв по бюджета на съдебната власт за 2017 г. по § 02-00 „Други възнаграждения и плащания на персонала“.

9. ОТНОСНО: Искане от административния ръководител на Окръжен съд гр. Видин за осигуряване на средства за транспортни разходи на свидетели и възнаграждения на вещи лица по делото, във връзка с взрива в село Горни Лом. 

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция по бюджета на Окръжен съд гр. Видин за 2017 г. по § 10-00 „Издръжка“ с …. за осигуряване на средства за транспортни разходи на свидетели и възнаграждения на вещи лица по делото с взрива в село Горни Лом. 
Средствата са за сметка на неразпределения резерв за 2017 г. по § 10-00 „Издръжка“ по бюджета на съдебната власт.

10. ОТНОСНО: Искане от административния ръководител на Районен съд гр. Ихтиман за осигуряване на средства за изплащане на възнаграждения на вещи лица и съдебни заседатели.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Районен съд гр. Ихтиман по § 02-00 „Други възнаграждения и плащания на персонала“ в размер на …. за изплащане на възнаграждения на вещи лица и съдебни заседатели.
Средствата са за сметка на неразпределения резерв по бюджета на съдебната власт за 2017 г. по § 02-00 „Други възнаграждения и плащания на персонала“.

11. ОТНОСНО: Искане от административния ръководител на Районен съд гр. Карлово за осигуряване на средства за изплащане на възнаграждения на съдебни заседатели, вещи лица и облекло.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Карлово разхода в размер на …. за изплащане на възнаграждения на съдебни заседатели, вещи лица и облекло, да бъде поет в рамките на утвърдения бюджет на съда за 2017 г., като бъде извършена вътрешно компенсирана промяна от § 10-00 „Издръжка“ в § 02-00 „Други възнаграждения и плащания на персонала“.
При разработването на бюджета на Районен съд гр. Карлово за 2017 г. са заложени допълнителни средства за покриване на належащите разходи на съда.

12. ОТНОСНО: Искане от административния ръководител на Районен съд гр. Пазарджик за осигуряване на средства за изплащане на възнаграждения на вещи лица и съдебни заседатели.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Районен съд гр. Пазарджик по § 02-00 „Други възнаграждения и плащания на персонала“ в размер на …. с цел осигуряване на средства за изплащане на възнаграждения на вещи лица и съдебни заседатели.
Средствата са за сметка на неразпределения резерв по бюджета на съдебната власт за 2017 г. по § 02-00 „Други възнаграждения и плащания на персонала“.

13. ОТНОСНО: Искане от административния ръководител на Районен съд гр. Тутракан за осигуряване на средства за изплащане на възнаграждения на съдебни заседатели и служебни защити.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Тутракан разходите за изплащане на възнаграждения на съдебни заседатели и служебни защити, да се извършат в рамките на утвърдения бюджет на съда за 2017 г., като при необходимост да бъде извършена вътрешно компенсирана промяна по бюджета за 2017 г. на Районен съд гр. Тутракан между § 10-00 „Издръжка“ и § 02-00 „Други възнаграждения и плащания на персонала“.
Мотиви:
Планираните средства за съдебни заседатели и вещи лица по бюджета на Районен съд гр. Тутракан за 2017 г. са в размер на …., който е по-висок от изплатените суми до момента.

14. ОТНОСНО: Искане от административния ръководител на Районен съд гр. Лом за осигуряване на средства за покриване на неотложни текущи разходи до края на 2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Районен съд гр. Лом по § 10-00 „Издръжка“ с …. за покриване на неотложните текущи разходи до края на 2017 г.
 Средствата са за сметка на неразпределения резерв по § 10-00 „Издръжка“ по бюджета на съдебната власт за 2017 г.

15. ОТНОСНО: Искане от административния ръководител на Районен съд гр. Провадия за осигуряване на средства за текуща издръжка до края на бюджетната година, поради недостиг.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция по бюджета на Районен съд гр. Провадия за 2017 г. по § 10-00 „Издръжка“ с …. за осигуряване на средства за текущата издръжка на съда до края на бюджетната година, поради недостиг.
Средствата са за сметка на неразпределения резерв за 2017 г. по § 10-00 „Издръжка“ по бюджета на съдебната власт.

16. ОТНОСНО: Искане от административния ръководител на Районен съд гр. Дупница за осигуряване на средства за изплащане на облекло на двама съдебни служители.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Дупница разхода в размер на …. за изплащане на облекло на двама съдебни служители, да бъде поет в рамките на утвърдения бюджет на съда за 2017 г.
При разработването на бюджета на Районен съд гр. Дупница за 2017 г. са заложени достатъчно средства за покриване на належащите разходи на съда.

17. ОТНОСНО: Искане от административния ръководител на Районен съд гр. Левски за осигуряване на средства за изплащане на облекло на новоназначен държавен съдебен изпълнител.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Левски разхода в размер на …. за изплащане на облекло на новоназначен държавен съдебен изпълнител, да бъде поет в рамките на утвърдения бюджет на съда за 2017 г.
При разработването на бюджета на Районен съд гр. Левски за 2017 г. са заложени достатъчно средства за покриване на належащите разходи на съда.

18. ОТНОСНО: Искане от административния ръководител на Районен съд гр. Кърджали за осигуряване на средства за закупуване на копирна техника.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Районен съд гр. Кърджали за 2017 г. по § 52-00 „Придобиване на ДМА“ с …., с цел осигуряване на средства за закупуване на копирна техника XEROX VersaLink B7035.
Средствата са за сметка на неразпределения резерв по § 52-00 „Придобиване на ДМА“ за 2017 г. по бюджета на съдебната власт.

19. ОТНОСНО: Искане от административния ръководител на Районен съд гр. Монтана за осигуряване на средства за закупуване на електронна информационна система за четири броя съдебни зали.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Районен съд гр. Монтана за 2017 г. по § 52-00 „Придобиване на ДМА“ с …. с цел осигуряване на средства за закупуване на електронна информационна система за четири броя съдебни зали.
 Средствата са за сметка на неразпределения резерв по § 52-00 „Придобиване на ДМА“ за 2017 г. по бюджета на съдебната власт.

20. ОТНОСНО: Искане от административния ръководител на Районен съд гр. Перник за осигуряване на средства за закупуване на климатик, обзавеждане на кабинети, закупуване на гуми за служебен автомобил, застраховка гражданска отговорност, внедряване на модул „Съдебен призовкар“ и други.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение на бюджета за 2017 г. на Районен съд гр. Перник по § 10-00 „Издръжка“ в размер на …. с цел осигуряване на средства за закупуване на климатик, обзавеждане на кабинети, закупуване на гуми за служебен автомобил, застраховка гражданска отговорност и други.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.
2. ДАВА СЪГЛАСИЕ за увеличение на бюджета за 2017 г. на Районен съд гр. Перник по § 53-00 „Придобиване на НДА“ с …. за  внедряване на модул „Съдебен призовкар“, вграден в САС „Съдебно деловодство“.
Средствата са за сметка на неразпределения резерв по бюджета на съдебната власт за 2017 г. по § 52-00 „Придобиване на ДМА“.

21. ОТНОСНО: Искане от председателя на Районен съд гр. Раднево за даване на съгласие за използване на неусвоената част от целево отпуснати средства за подмяна на врати.

Комисия „Бюджет и финанси”
Р Е Ш И :

ПРЕПРАЩА писмото на Районен съд гр. Раднево с вх. № ВСС-13887/16.10.2017 г. на комисия „Управление на собствеността“ за изразяване на становище относно необходимостта от предоставянето на неусвоената част от отпуснатите средства на друг орган на съдебната власт за закупуване на стълбищен робот за осигуряване на достъпна среда в друга сграда.
Мотиви:
Съгласно чл. 93 от Закона за държавния бюджет на Република България, първостепенните разпоредители предвиждат, в рамките на утвърдените с този закон капиталови разходи по бюджетите им за 2017 г., средства за реализиране на мерки за осигуряване на достъпна архитектурна среда за хора с увреждания, при условие, че тези мерки не са изпълнени до края на 2016 г.

Вътрешно компенсирани промени по бюджета на органи на съдебната власт за 2017 г .

22. ОТНОСНО: Искания за вътрешно компенсирани промени по бюджета на органите на съдебната власт за 2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 40 от ПМС № 374 от 22.12.2016 г. за изпълнението на държавния бюджет на Република България за 2017 г. и Указанията относно изпълнението на бюджета на съдебната власт за 2017 г.
1. НАМАЛЯВА бюджета на органите на съдебната власт за 2017 г. по § 01-00 „Заплати” с …., съгласно Приложение № 1.
2. НАМАЛЯВА бюджета на органите на съдебната власт за 2017 г. по § 10-00 „Издръжка” със ….., съгласно Приложение № 1.
3. УВЕЛИЧАВА бюджета на органите на съдебната власт за 2017 г. по § 02-00 „Други възнаграждения и плащания на персонала” със …., съгласно Приложение № 1.
4. УВЕЛИЧАВА бюджета на органите на съдебната власт за 2017 г. по § 19-00 „Платени данъци, такси и административни санкции” с …., съгласно Приложение № 1.
5. УВЕЛИЧАВА бюджета на органите на съдебната власт за 2017 г. по § 42-00 „Текущи трансфери, обезщетения и помощи за домакинствата” с …., съгласно Приложение № 1.

Разни.

27. ОТНОСНО: Допълване на решение на Пленума на ВСС по протокол № 31/05.10.2017 г., т. 9.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДОПЪЛВА решение по т. 9 от Протокол № 31 от заседанието на Пленума на ВСС, проведено на 05.10.2017 г., както следва:
1. Създава се нова т. 9.3 със следното съдържание:
„т. 9.3.1. Дава съгласие за сметка на бюджета на Висшия съдебен съвет да бъдат наети обзаведени жилища на територията на гр. София за настаняването на лицата по т. 9.1 при следните условия:
- размер на наема – не повече от …. месечно;
- възможност за прекратяването му – с едномесечно предизвестие;
- възможност за пренаемане за нуждите на членове на ВСС и КАК.
т. 9.3.2. Лицата настанени в наети от ВСС жилища следва да заплащат на ВСС наем определен по реда на глава четвърта от Правилника за прилагане на Закона за държавната собственост.
т. 9.3.3. Упълномощава представляващия Висшия съдебен съвет да подписва договорите за наем от името на ВСС“.

28. ОТНОСНО: Извършване на задължителни периодични медицински прегледи на членовете на Висшия съдебен съвет и на съдебните служители от администрацията на ВСС.
Отложена по протокол № 37/18.10.2017 г. на КБФ.

Комисия „Бюджет и финанси”
Р Е Ш И :

ИЗМЕНЯ решение на комисия „Бюджет и финанси“ по протокол № 33/13.09.2017 г., т. 34, като израза „в размер до ….“ се заменя с израза „в размер до …..“.
Предлага на Пленума на ВСС да приеме следното решение:
1. ВЪЗЛАГА на представляващия Висшия съдебен съвет да подпише договор с … за извършване на периодични медицински прегледи на членовете на Висшия съдебен съвет и на съдебните служители от администрацията на ВСС.
2. ВЪЗЛАГА на представляващия ВСС и главния секретар на ВСС да изготвят поименни графици за извършване на прегледите, сведени до знанието на членовете на ВСС и неговата администрация.

29. ОТНОСНО: Информация за утвърденото поименно разпределение на разходите по § 51-00 „Основен ремонт на дълготрайни материални активи“ на органите на съдебната власт за 2017 г., за сведение.

Комисия „Бюджет и финанси”
Р Е Ш И :

Приема за сведение информацията за утвърденото поименно разпределение на разходите по § 51-00 „Основен ремонт на дълготрайни материални активи“ на органите на съдебната власт за 2017 г.

30. ОТНОСНО: Разпореждане със служебни автомобили числящи се на Върховен касационен съд.
Отложена по протокол № 37/18.10.2017 г. на КБФ.
Приложение: 
- решения на КУС + анализ на външен експерт;
- доклад на Главния секретар на ВСС;
- доклад на Работната група;   
- решение за лимитите;
- искане на СГС + решение на КБФ + решение на ВСС.
 
Комисия „Бюджет и финанси”
Р Е Ш И :

ОТЛАГА вземането на решение за следващо заседание на комисията.

31. ОТНОСНО: Предложение от председателя на Върховен касационен съд за безвъзмездно предоставяне на служебен автомобил …. на Районен съд гр. Плевен.
Отложена по протокол № 37/18.10.2017 г. на КБФ.

Комисия „Бюджет и финанси”
Р Е Ш И :

ОТЛАГА вземането на решение за следващо заседание на комисията.

32. ОТНОСНО: Предложение от председателя на Районен съд гр. Девня за безвъзмездно предоставяне на служебен автомобил …. на друг орган на съдебната власт.

Комисия „Бюджет и финанси”
Р Е Ш И :

ОТЛАГА вземането на решение за следващо заседание на комисията.

33. ОТНОСНО: Предложение от председателите на Окръжна прокуратура гр. Кюстендил и Окръжен съд гр. Кюстендил за безвъзмездно предоставяне на активи от Окръжна прокуратура гр. Кюстендил на Окръжен съд гр. Кюстендил.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ, на основание чл. 390, ал. 2 от Закона за съдебната власт, да се предоставят безвъзмездно активи от Окръжна прокуратура гр. Кюстендил на Окръжен съд гр. Кюстендил, съгласно приложения списък.

34. ОТНОСНО: Писмо от Прокуратурата на Република България с приложено искане от административния ръководител на Окръжна прокуратура гр. Ловеч за закриване на 1 /един/ брой терминално устройство ПОС по транзитната сметка, считано от 01.11.2017 г.

Комисия „Бюджет и финанси”
Р Е Ш И :

1. ДАВА СЪГЛАСИЕ Окръжна прокуратура гр. Ловеч да закрие 1 /един/ брой терминално устройство ПОС за обслужване на транзитната сметка, считано от 01.11.2017 г.
2. УКАЗВА на упълномощените лица да уведомят обслужващата банка на Окръжна прокуратура гр. Ловеч, във връзка с искането им за закриване на 1 /един/ брой терминално устройство ПОС обслужващо транзитната сметка.

35. ОТНОСНО: Справка за регистрираните застрахователни събития и размера на изплатените застрахователни суми, както и основанията за отказ за изплащане, изпратена от ЗАД „…..” АД.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема за сведение справка на Застрахователно акционерно дружество „…..” АД за регистрираните застрахователни събития, отказани и изплатените застрахователни суми по предявени претенции по сключен договор № 45-06-062/22.12.2015 г. с Висшия съдебен съвет за периода 01.07.2017 г. – 30.09.2017 г.

36. ОТНОСНО: Предложение от …. – съдия в Окръжен съд гр. Враца за определяне на допълнително възнаграждение с оглед присъдена образователна и научна степен „доктор”.

Комисия „Бюджет и финанси”
Р Е Ш И :

В съответствие с решение на Висш съдебен съвет по протокол          № 42/05.12.2007 г., т. 12.4. постъпилото предложение от …. – съдия в Окръжен съд гр. Враца да бъде изпратено на председателя на Окръжен съд гр. Враца, за преценка необходимостта от внасяне на предложение за допълнително възнаграждение за придобита научна степен „доктор“.

37. ОТНОСНО: Предложение от …. – съдия в Районен съд гр. Димитровград за определяне на допълнително възнаграждение с оглед присъдена образователна и научна степен „доктор”.

Комисия „Бюджет и финанси”
Р Е Ш И :

В съответствие с решение на Висш съдебен съвет по протокол         № 42/05.12.2007 г., т. 12.4. постъпилото предложение от …. – съдия в Районен съд гр. Димитровград да бъде изпратено на председателя на Районен съд гр. Димитровград, за преценка необходимостта от внасяне на предложение за допълнително възнаграждение за придобита научна степен „доктор“.

38. ОТНОСНО: Предложение от Главния прокурор за поощряване на …. - заместник апелативен прокурор на Апелативна прокуратура гр. Пловдив с парична награда в размер до основното месечно възнаграждение, изпратено от КАК при ПК на ВСС.

Комисия „Бюджет и финанси”
Р Е Ш И :

ОТХВЪРЛЯ направеното предложение за поощряване на …. - заместник апелативен прокурор на Апелативна прокуратура гр. Пловдив с парична награда в размер до основното месечно възнаграждение.
Мотиви: 
Предвид рестриктивния бюджет на съдебната власт няма предвидени финансови средства за поощряване на магистрати и съдебни служители с парични награди.

39. ОТНОСНО: Искане от главния счетоводител на Районен съд гр. Козлодуй за даване на съгласие за заплащане на суми, представляващи месечен наем за ведомствено жилище от фонда на АЕЦ Козлодуй, предоставено за нуждите на председателя на Районен съд гр. Козлодуй.

Комисия „Бюджет и финанси”
Р Е Ш И :

ПРЕПРАЩА искането на административния ръководител на Районен съд гр. Козлодуй, по компетентност.

40. ОТНОСНО: Уведомление от председателя на Софийски окръжен съд за предприетите действия във връзка с писмо от инж. …. за изплащане на възнаграждение за положен труд по гр.д. № ….. по описа на Софийски окръжен съд.

Комисия „Бюджет и финанси”
Р Е Ш И :

Приема за сведение уведомлението от председателя на Софийски окръжен съд.

ДОПЪЛНИТЕЛНИ ТОЧКИ:

43. ОТНОСНО: Предоставяне на информация за кореспонденцията между ВСС и НАП за периода 2014 г. - 2017 г., относно събиране на публични вземания. Информация за възложените за събиране от органите на съдебната власт и събраните вземания от ЧСИ, ДСИ и НАП, съгласно данни от единния счетоводен продукт (за запознаване).
Комисия „Бюджет и финанси”
Р Е Ш И :

Приема за сведение предоставената информация с предложение за предприемане на мерки по отношение на органите, които трябва да осигуряват вземането на органите на съдебната власт.

44. ОТНОСНО: Изработване на рекламни и информационни печатни материали за нуждите на Висшия съдебен съвет през 2018 г.
Комисия „Бюджет и финанси”
Р Е Ш И :

ОДОБРЯВА предложените бройки рекламни и печатни материали, приложената спецификация, както и предложеното разпределение за нуждите на Висшия съдебен съвет през 2018 г., както следва:
- Висящ (стенен) календар – 1120 броя
- Настолен календар – 250 броя
- Календар – бележник със спирала (размер А5) – 440 броя
- Календар – бележник (размер 8 х 16 см.) – 50 броя
- Цветен плик с дръжка с надпис „Висш съдебен съвет“ (български език и английски език) – 400 броя
- Пластмасови химикалки с надпис „Висш съдебен съвет“ (български език и английски език) – 530 броя.

45. ОТНОСНО: Предложение от административния ръководител на Окръжна прокуратура гр. Кърджали за поощряване на … – завеждащ Окръжен следствен отдел в Окръжна прокуратура гр. Кърджали с парична награда в размер на основното месечно възнаграждение, изпратено от КАК при ПК на ВСС.

Комисия „Бюджет и финанси”
Р Е Ш И :

ОТХВЪРЛЯ направеното предложение за поощряване на … – завеждащ Окръжен следствен отдел в Окръжна прокуратура гр. Кърджали с парична награда в размер на основното месечно възнаграждение.
Мотиви: 
Предвид рестриктивния бюджет на съдебната власт няма предвидени финансови средства за поощряване на магистрати и съдебни служители с парични награди.

46. ОТНОСНО: Проект на Решение на Министерския съвет за одобряване на законопроект за държавния бюджет на Република България за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ИЗРАЗЯВА несъгласие, относно изготвеният от Министерство на финансите Проект на бюджет на съдебната власт за 2018 г., в частта на разходите. 
Мотиви:
Проектът изготвен от Министерството на финансите предвижда разходи по бюджета на съдебната власт в размер на 590.4 млн.лв. или разходите за 2018 г. бележат ръст спрямо утвърдените със ЗДБРБ разходи за 2017 г. с 25.4 млн.лв., в т.ч. текущите разходи се увеличават с 28.0 млн.лв., а капиталовите разходи се намаляват с 2.6 млн.лв.

Разлики между предложението на МФ за проект на бюджет на съдебната власт за 2018 г. и  бюджета за 2017 г. по органи на съдебната власт	
Проектобюджет 2018 г.	Предложение МФ	ЗДБ 2017	    Разлика        /к.2-к.3/	
1	 2	 3	 4	
Органи на съдебната власт	( хил. лв.)	( хил. лв.)	( хил. лв.)	
 	 	 	 	
Висш съдебен съвет	32 487.5	21 001.4	11 486.1	
Върховен касационен съд	17 562.7	18 168.9	-606.2	
Върховен административен съд	14 760.5	14 482.1	278.4	
Прокуратура на Република България 	221 715.5	216 780.9	4 934.6	
Съдилища на Република България 	294 188.5	284 223.4	9 965.1	
Национален институт на правосъдието	2 961.9	3 617.7	-655.8	
Инспекторат към Висшия съдебен съвет	6 123.4	6 125.6	-2.2	
 	 	 	 	
 Резерв за непредвидени и/или неотложни разходи           	600.0	600.0	0.0	
 	 	 	 	
Всичко:	590 400.0	565 000.0	25 400.0	

Разлики между предложението на МФ за проект на бюджет на съдебната власт за 2018 г. и предложението на ВСС за проект на бюджет за 2018 г., както и бюджета за 2017 г.	
					хил.лв.	
§	Показатели	Предложение на ВСС за проектобюджет за 2018 г.	Предложение на МФ за проектобюджет за 2018 г.	Разлика   (к.4 - к.3)	ЗДБ 2017 г.	Разлика   (к.4-к.6)	
1	2	3	4	5	6	7	
ОБЩО ПРИХОДИ	116 000.0	116 000.0	 0.0	125 000.0	-9 000.0	
ОБЩО РАЗХОДИ	629 201.5	590 400.0	-38 801.5	565 000.0	25 400.0	
Текущи разходи	590 162.4	575 300.0	-14 862.4	547 306.0	27 994.0	
Разходи за персонал, в т.ч.:	516 885.0	 	 	489 006.3	 	
01-00	Заплати и възнаграждения за персонала, нает по трудови и служебни правоотношения	369 310.3	 	 	349 546.0	 	
02-00	Други възнаграждения и плащания за персонала	44 556.5	 	 	40 833.7	 	
05-00	Задължителни осигурителни вноски от работодатели	103 018.2	 	 	98 626.6	 	
Разходи за издръжка, в т.ч.:	73 277.4	 	 	58 299.7	 	
10-00	Издръжка	70 565.0	 	 	55 609.2	 	
19-00	Платени данъци, такси и административни санкции	2 668.3	 	 	2 646.2	 	
46-00	Разходи за членски внос и участие в нетърговски организации и дейности	 44.1	 	 	 44.3	 	
Капиталови разходи	38 139.1	14 500.0	-23 639.1	17 094.0	-2 594.0	
Резерв за непредвидени и неотложни разходи	 900.0	 600.0	- 300.0	 600.0	 0.0	

	Увеличението по разходната част на бюджета на съдебната власт  по становището на Министерския съвет по чл.2 от проекта на Закон за държавния бюджет на Република България за 2018 г. ще обезпечи единствено необходимите средства за вече извършената от 01.09.2017 г.  актуализация на  възнагражденията на магистратите и съдебните служители и дължимите задължителни осигурителни вноски към тях. 
Предложените параметри от Министерство на финансите, не са съобразени с необходимостта от финансово осигуряване на основните функции и дейности като:
-	средства за изплащане на допълнителни възнаграждения на магистратите и съдебните служители от Апелативния специализиран наказателен съд, Специализирания наказателен съд, Апелативната специализирана прокуратура и Специализираната прокуратура, съгласно законопроекта за изменение и допълнение на Закона за съдебната власт – 4.0 млн.лв.
-	възнаграждения за съдебни заседатели – очакван недостиг за 2018 г. спрямо 2017 г. – 0.5 млн.лв.
-	необходими средства в размер на 1.5 млн.лв. за новопридобитата сграда на СРС и СРП  за заплащане на местни данъци и такси и средства за вода, енергия  и поддръжка;
-	средства за изплащане на обезщетения по КТ и ЗСВ – очаквания недостиг за 2018 г. е в размер на 2.0 млн.лв. Следва да се отбележи, че през 2017 г. недостига по този параграф се покрива със средства от наличности по сметки от предходни години.
-	необходими средства в размер на 3.9 млн.лв.  за осъществяване дейността по чл.360 от ЗСВ, във връзка с Наредбата за извършване на процесуални действия и удостоверителни изявления в електронна форма;
-	средства за изплащане на облекло – очакван недостиг за 2018 г. спрямо 2017 г. – около 2.0 млн.лв.;

С така изготвения от Министерство на финансите проектобюджет за 2017 г., съдебната власт ще бъде затруднена да  изпълнява  законноустановените си задължения.

47. ОТНОСНО: Включване на допълнителни точки към обявения дневен ред за заседанието на Пленума на ВСС на 26.10.2017 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 26.10.2017 г.

1. Проект на Решение на Министерския съвет за одобряване на законопроект за държавния бюджет на Република България за 2018 г.

48. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 26.10.2017 г. да бъдат включени следните проекти на решения:

1. Информация за изпълнението на бюджета на съдебната власт към 30.09.2017 г.

2. Корекции на бюджета на органите на съдебната власт за 2017 г.

- „Дава съгласие“

2.1. Писма от органи на съдебната власт, с искания за корекция на бюджетите за 2017 г., с цел осигуряване на средства за изплащане на обезщетения по КТ и ЗСВ.

2.2. Искане от административния ръководител на Софийски окръжен съд за осигуряване на средства за изплащане на разлика в работната заплата на командировани магистрати.

2.3. Искане от административния ръководител на Районен съд гр. Благоевград за осигуряване на средства за изплащане на разлика в работната заплата на командирован магистрат.

2.4. Искане от административния ръководител на Районен съд гр. Пазарджик за осигуряване на средства за изплащане на разлика в работната заплата на командировани съдии.

2.5. Искане от административния ръководител на Районен съд гр. Бургас за осигуряване на средства за възстановяване на извършени разходи за командироване на участниците в Общите събрания на съдиите за избор на членове на ВСС.

2.6. Искане от административния ръководител на Апелативен съд гр. Велико Търново за осигуряване на средства за изплащане на възнаграждения на вещи лица.

2.7. Искане от административния ръководител на Окръжен съд гр. Видин за осигуряване на средства за транспортни разходи на свидетели и възнаграждения на вещи лица по делото, във връзка с взрива в село Горни Лом. 

2.8. Искане от административния ръководител на Районен съд гр. Ихтиман за осигуряване на средства за изплащане на възнаграждения на вещи лица и съдебни заседатели.

2.9. Искане от административния ръководител на Районен съд гр. Пазарджик за осигуряване на средства за изплащане на възнаграждения на вещи лица и съдебни заседатели.

2.10. Искане от административния ръководител на Районен съд гр. Лом за осигуряване на средства за покриване на неотложни текущи разходи до края на 2017 г.

2.11. Искане от административния ръководител на Районен съд гр. Провадия за осигуряване на средства за текуща издръжка до края на бюджетната година, поради недостиг.

2.12. Искане от административния ръководител на Районен съд гр. Кърджали за осигуряване на средства за закупуване на копирна техника.

2.13. Искане от административния ръководител на Районен съд гр. Монтана за осигуряване на средства за закупуване на електронна информационна система за четири броя съдебни зали.

2.14. Искане от административния ръководител на Районен съд гр. Перник за осигуряване на средства за закупуване на климатик, обзавеждане на кабинети, закупуване на гуми за служебен автомобил, застраховка гражданска отговорност, внедряване на модул „Съдебен призовкар“ и други.

- „Отлага“

2.15. Искане от административния ръководител на Районен съд гр. Сливница за осигуряване на средства за изплащане на работна заплата.

3. Вътрешно компенсирани промени по бюджета на органи на съдебната власт за 2017 г .

3.1. Искания за вътрешно компенсирани промени по бюджета на органите на съдебната власт за 2017 г.

5. Разни.

5.1. Допълване на решение на Пленума на ВСС по протокол № 31/05.10.2017 г., т. 9.

5.2. Извършване на задължителни периодични медицински прегледи на членовете на Висшия съдебен съвет и на съдебните служители от администрацията на ВСС.

5.3. Предложение от председателите на Окръжна прокуратура гр. Кюстендил и Окръжен съд гр. Кюстендил за безвъзмездно предоставяне на активи от Окръжна прокуратура гр. Кюстендил на Окръжен съд гр. Кюстендил.

5.4. Справка за регистрираните застрахователни събития и размера на изплатените застрахователни суми, както и основанията за отказ за изплащане, изпратена от ЗАД „…..” АД.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						БОЯН МАГДАЛИНЧЕВ